fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi da fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
MPR-rokotusohjelma säästää Suomessa 457 elinvuotta ja 38 miljoonaa euroa – joka vuosi - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Uuden hallitusohjelman keskeinen tavoite on julkisen talouden tasapainottaminen eli suomeksi sanottuna kulujen vähentäminen heikon talouskasvun tuomia tuloja vastaavaksi. Varsinkin terveydenhuollossa paine kustannusten kasvun hillintään on väestön ikääntyessä huomattava. Hyvät keinot olisivat siis nyt jos koskaan kullanarvoiset.
Tuuli Karppisen Terveyden ja hyvinvoinnin laitoksessa (THL) tekemä tutkimus osoittaa, että sairauksien ennaltaehkäisyllä on huomattava vaikutus terveydenhuollon kustannuksiin.
Kansalliseen rokotusohjelmaan kuuluva MPR-rokotus alkoi neuvoloissa vuonna 1982. Rokote hävitti käytännössä kokonaan tuhkarokon (Morbilli), sikotaudin (Parotitis) ja vihurirokon (Rubella) kotimaiset tartunnat 1990-luvun puoliväliin mennessä.
THL on nyt selvittänyt MPR-rokotusten aikaansaamat keskimääräiset vuosittaiset säästöt. Suurin osa Suomessa vuosittain syntyvistä 60000 lapsesta sairastui aiemmin MPR-tauteihin.
Niinpä rokotusohjelma ehkäisee vuosittain keskimäärin 53 000 tuhkarokkotapausta, 37 000 sikotautitapausta ja 27 000 vihurirokkotapausta. Nämä johtaisivat vuosittain ilman komplikaatioitakin vähintään 14 000 lääkärikäyntiin perusterveydenhuollossa.
Tuhkarokon pelätyin komplikaatio on subakuutti sklerosoiva panenkefaliitti (SSPE); etenevä aivosairaus johtaa kuolemaan 6–9 vuodessa. MPR-rokote ehkäisee vuosittain 2 SSPE-tapausta, 37 aivotulehdusta, 700 keuhkokuumetta, 260 kouristustapausta ja noin 6 000 antibiooteilla hoidettavaa korvatulehdusta tai keuhkoputkentulehdusta.
Kahden SSPE kuoleman lisäksi rokote estää vuosittain kolme välitöntä tuhkarokon aiheuttamaa kuolemaa ja säästää näin 355 elinvuotta – joka vuosi.
Lisäksi on tutkimusnäyttöä, että tuhkarokon sairastaminen heikentää elimistön puolustusjärjestelmää infektiotauteja vastaan 2–3 vuodeksi. On arvioitu, että ennen rokotuksia jopa puolessa lasten infektiotautikuolemissa tuhkarokko voi olla myötävaikuttavana tekijänä.
Rokotusohjelma on estänyt sikotaudin vakavista komplikaatioista vuosittain 1 800 aivokalvontulehdusta, 120 aivotulehdusta, 180 kivestulehdusta ja niistä johtuvat 15 lapsettomuustapausta. Rokotuksilla estetään vuosittain 0,7 kuolemaa, joka säästää yhteensä 25 elinvuotta.
Vihurirokko on yleensä lievä tauti. Sen harvinainen vakava komplikaatio on aivotulehdus. Naisen vihurirokkotartunta alkuraskauden aikana on kuitenkin tuhoisa lapselle, joka yleensä saa synnynnäisen vihurirokko-oireyhtymän.
Rokotusohjelma estää vuosittain raskaana olevien vihurirokkotartunnoista lapsille aiheutuvat 36 kuulovauriota, 18 sydänvauriota, 15 kaihia, 19 keskushermoston vauriota, 8 sokeritautia, 6 keskenmenoa, 2 kohtukuolemaa ja 1 kuolema sekä säästää 77 elinvuotta.
Valtion investointi säästää kuntien, yritysten ja perheiden kuluja
MPR-rokotukset estävät siis joka vuosi keskimäärin 7 ennenaikaista kuolemaa ja säästävät 457 elinvuotta.
Sairastamatta jääneissä tuhkarokkotapauksissa säästyy vuosittain terveydenhuollon hoitokustannuksia 10 miljoonaa euroa, estetyt sikotautitapaukset säästävät 3,4 miljoonaa euroa ja vältetyt vihurirokkotapaukset 25 miljoonaa euroa.
Kaikkiaan MPR-rokotuksilla säästetään vuosittain 38,4 miljoonaa euroa varsinaisia terveydenhuollon hoitokustannuksia. Lukuun eivät sisälly yhteiskunnalle aiheutuvat muut kustannukset, jotka voivat hyvinkin ylittää varsinaiset hoitokustannukset.
MPR-rokotusten kustannukset ovat noin miljoona euroa vuodessa. Rokotusohjelmaan sijoitettu euro maksaa siis itsensä takaisin vähintään 38-kertaisesti.
Hallitus käsittelee ensi vuoden talousarvioesitystä elo-syyskuun aikana. Valtion rahoittaman kansallisen rokotusohjelman laajentaminen kustannuksia säästävillä vesirokko- ja puutiaisaivokuumerokotteilla olisi erinomainen tapa hillitä terveydenhuollon kuluja.
Rokotusohjelman kehittäminen olisi valtion kädenojennus kunnille. Valtion hankkimilla rokotteilla voidaan suoraan vähentää kuntien maksaman julkisen terveydenhuollon kustannuksia.
Johanna Nykopp, Jos rokottaminen loppuisi. Potilaan lääkärilehti 31.10.2014
Heini Salo, Kansallinen rokotusohjelma on kansanterveystyön menestystarina. Uutiskirje Optimi 10.3.2014
Heini Salo, Pekka Nieminen, HPV-rokotusohjelma maksaa itsensä takaisin. THL blogi 29.11.2014
Tuija Leino ylilääkäri Rokotusohjelma, THL
Heini Salo tutkija Rokotusohjelma, THL
Tuuli Karppinen vieraileva tutkija Rokotusohjelmayksikkö, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Paula Kuuri says: 22.03.2022 15:43
Olisiko aika selvittää onko ennuste toteutunut ja ovatko lapset nyt todella terveempiä kuin ennen? Mitä tilastot kertovat??
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.